کوڈکیڈمی

کوڈ اکیڈمی  ایک آن لائن تعاملی پلیٹ فارم ہے جو چھ مختلف پروگرامنگ زبانوں جیسے پائیتھون، پی ایچ پی، جے کوئری، جاوا سکرپٹ اور روبی میں مفت کلاسز فراہم کرتا ہے۔ ان پروگرامنگ زبانوں کے علاوہ دیگر مارک اپ زبانوں مثلاً ایچ ٹی ایم ایل اور سی ایس ایس میں بھی مفت کلاسز موجود ہیں۔ جنوری 2014ء کے مطابق کوڈ اکیڈمی کی ویب سائٹ پر 24 ملین صارفین تھے جنہوں نے 100 ملین مشقیں مکمل کیں۔ مختلف بلاگز اور ویب سائٹس نیز نیو یارک ٹائمز اور ٹیک کرنچ (TechCrunch) کی جانب سے کوڈ اکیڈمی کو مثبت تبصرے ملے۔
کوڈ اکیڈمی کی سائٹ سے جو بھی فرد وابستہ ہوتا ہے، اس کی وہاں ذاتی پروفائل ہوتی ہے۔ یہ سائٹ اپنے صارفین کی حوصلہ افزائی کے لیے مشقیں مکمل کرنے پر نشانات امتیاز، تبصرے وغیرہ بذریعہ ای میل اور سائٹ پر بھی فراہم کرتی ہے۔ نیز صارف کا مکمل سکور وغیرہ کا بھی فنکشن موجود ہے جو دیگر صارفین کو بھی نظر آتا ہے۔ مزید تقریباًً ہر ٹیوٹوریل میں ایچ ٹی ایم ایل اور سی ایس ایس کی فرہنگ بھی فراہم کی جاتی ہے۔ اس کے ساتھ ساتھ کوڈ اکیڈمی کی سائٹ کے ذریعہ کوئی بھی صارف اس کے کورس کریئٹر ٹول (Course Creator tool) کو استعمال کرتے ہوئے نیا کورس بناکر شائع کر سکتا ہے۔

تاریخ
کوڈ اکیڈمی کی بنیاد 2011ء میں زیک سیمز (Zach Sims) اور ریان ببنسکی (Ryan Bubinski) نے رکھی تھی۔ سیمز نے کولمبیا یونیورسٹی سے اپنی تعلیم ادھوری چھوڑ کر اس منصوبہ کی تکمیل میں مصروف ہو گیا، جبکہ ریان نے کولمبیا سے کمپیوٹر سائنس اور حیاتی طبیعیات میں اپنی ڈگری مکمل کی۔ پہلے مرحلہ اکتوبر 2011ء میں اس منصوبہ پر 2.5 ملین ڈالر اور دوسرے مرحلہ جون 2012ء میں 10 ملین ڈالر کی لاگت آئی۔ جاری مرحلہ میں انڈکس وینچرز (Index Ventures) نے سرمایہ لگایا ہے۔

کوڈ ایئر
کوڈ ایئر (Code Year) اکیڈمی کا ایک مفت پروگرام ہے ان تمام افراد کے لیے جو کوڈنگ کرنا سیکھنا چاہتے ہیں۔ اس پروگرام کے ذریعہ اکیڈمی ان افراد کی مدد کرتی ہے، نئے نئے کورسیز متعارف کرائے جاتے ہیں۔ 2012ء میں 450,000 سے زائد افراد نے ان کورسیز میں حصہ لیا تھا۔

مزید دیکھیے
 کوڈ کامبیٹ
 اکیڈمک ارتھ
 کوڈ ڈاٹ آرگ
 کوڈ کلب
 کورسیرا
 لنڈا ڈاٹ کام
 لرن سٹریٹ
 ڈبلیو تھری سکولز

حوالہ جات

بیرونی روابط
کوڈ اکیڈمی ویب سائٹ

تعلیمی ویب سائٹیں
کمپیوٹر پروگرامنگ
ویکی ڈیٹا سے مطابقت رکھنے والی مختصر تفصیل